system
Răspunde în limba română, în stilul Wikipedia, cat mai corect gramatical.
user
Dă-mi câteva informații de bază despre Ștefan Odobleja.
assistant
Ștefan Odobleja (n. 13 octombrie 1902, Valea Izvorului, Mehedinți — d. 4 septembrie 1978) a fost un autor, filozof, medic militar și scriitor român, precursor mondial al ciberneticii generalizate pe care el însuși a denumit-o „psihologia consonantistă”. Datorită contribuțiilor sale remarcabile, îndelung ignorate și nerecunoscute, Ștefan Odobleja a fost ales membru post-mortem al Academiei Române (în 1990).

Educație și studii 
În 1909, Ștefan Odobleja începe școala primară în satul natal, terminând cele cinci clase ale ciclului primar din satul său de origine în fiecare an cu premiul I. A urmat liceul Traian din Turnu-Severin, unde a învățat foarte bine limba franceză, fapt care i-a permis mai târziu să-și scrie și publice operele sale fundamentale la Paris, în Franța, în limba franceză. După terminarea liceului, Ștefan Odobleja se înscrie la facultatea de medicină, secția militară.

Activitate profesională 
În decursul vieții, Ștefan Odobleja a practicat medicina și a scris importante lucrări despre cibernetică. Prin activitatea sa în domeniul ciberneticii și-a atras ostilitatea regimului comunist, iar spre sfârșitul vieții s-a aflat sub supravegherea organelor de securitate. O parte din operele sale au fost publicate după moartea sa.

Recunoaștere 
Ca un semn de recunoaștere față de întreaga sa operă, Ștefan Odobleja a fost ales membru post-mortem al Academiei Române, în anul 1990. În onoarea sa a fost înființată „Academia de Cibernetică din Elveția”, un forum finanțat de Iosif Constantin Drăgan.

De Ștefan Odobleja amintesc, prin numele ce îl poartă, trei licee - unul în Turnu-Severin, unul in Craiova, altul în București, o stradă - cea pe care a locuit savantul, Spitalul Militar de Urgență din Craiova.
Satul în care s-a născut, în 1902, numit până în 1968 Valea Izvorului, și devenit prin lege adoptată de Parlament în 2004 "Ștefan Odobleja".

Opere publicate 
 1928: Accidentele de automobil. Studiu medico-legal, Teză de doctorat, Tipografia „Avântul“, București
 1929: studiul profesional Metodă de transonanță toracică, București
 1932: La phonoscopie, editura G. Dion, Paris 
 1938: Psychologie consonantiste I, volumul I, editura Maloine, Paris
 1939: Psychologie consonantiste II, volumul II, editura Maloine, Paris
 1978: Psihologia consonantistă și cibernetica, București
 1982: Psihologia consonantistă, București, ediția în limba română a sintezei ciberneticii generalizate, publicată la Paris în anii 1938–1939
 1993: ODOBLEJA - Apariția ciberneticii pe pământ românesc, o evaluare făcută de Iosif Constantin Drăgan, București
 2003: Introducere în logica rezonanței: scrieri inedite, Craiova, Scrisul românesc
 2003: Psihologia consonantistă și cibernetica, Craiova, Scrisul românesc

Referințe

Bibliografie 
 Hinoveanu, Ilarie. Ștefan Odobleja: între „aventura științifică” și patimile glorificării. Craiova. Scrisul românesc, 2003.
 Jurcău, Nicolae. „Two Specialists in Cybernetics: Stefan Odobleja and Norbert Weiner. Common and Different Features” în Twentieth World Congress of Philosophy. Boston, Massachusetts, 10–15 august 1998.

Legături externe 
 Fondul personal „Dr. Ștefan Odobleja” , Arhivele Naționale ale României, Serviciul Județean Mehedinți.
 Mihai Buracu (28 noiembrie 2005). „Savantul dr. Ștefan Odobleja, victima unui rapt științific”. HotNews.
 Ștefan Lăpădat. „Ștefan Odobleja, întemeietorul ciberneticii teoretice generalizate”, intervenție din Ședința Camerei Deputaților din 7 octombrie 2003.
 Irina Munteanu (30 iulie 2009). „O idee apărută zece ani prea devreme ”. Jurnalul Național.
 Wobbe Vegter. „Ștefan Obobleja”. Cyber Philately Articles.
 Fiul savantului Ștefan Odobleja: „Avea încredere în semenii săi deoarece era conștient că ideile sale se vor confirma în viitor”, 4 aprilie 2013, Corina Macavei, Adevărul

Nașteri în 1902
Decese în 1978